PROJEKTS uz 06.09.2023.

vēlamais datums izskatīšanai AK: 13.09.2023.

domē: 28.09.2023.

sagatavotājs un ziņotājs: V.Kuks

LĒMUMS

# Ādažos, Ādažu novadā

2023. gada 28. septembrī **Nr.** **xxx**

**Par ceļa reālservitūta nodibināšanu īpašumā Lāceņu iela 16, Kadaga**

Ādažu novada dome 24.01.2017. pieņēma lēmumu Nr. 10 “Par zemes ierīcības projekta apstiprināšanu nekustamajiem īpašumiem “Mežlejas” un Lāceņu ielā 19”. Lēmuma 10. punkts paredzēja slēgt līgumu ar nekustamo īpašumu “Mežlejas” (kad. apz. 80440020227) un “Stāvkrasti” (kad. apz. 80440020084) īpašniekiem par servitūta ceļa un gājēju ceļa nodibināšanu atbilstoši zemes ierīcības projektam.

Gājēju ceļa servitūta līgums par labu nekustamā īpašuma Gaujas upe, Ādažu pag., Ādažu nov., zemes vienībai ar kadastra apzīmējumu 80440040279 ar nekustamā īpašuma “Stāvkrasti” īpašniekiem ir reģistrēts 05.05.2022. Rīgas rajona tiesas Ādažu pagasta zemesgrāmatas nodalījumā Nr.100000140979.

Nekustamā īpašuma “Mežlejas” īpašnieks 16.08.2018. parakstīja Servitūta nodibinājuma līgumu Nr. JUR 2018-08/159, kurā pēc Līguma noslēgšanas tika konstatēta kļūda. Precizēto līgumu īpašnieks neparakstīja.

Izvērtējot Centrālās pārvaldes Nekustamā īpašuma nodaļas rīcībā esošo informāciju, tika konstatēts:

1. Ar domes 25.04.2022. lēmumu Nr. 185 “Par zemes ierīcības projekta apstiprināšanu īpašumam “Mežlejas”, Kadagā” (turpmāk - Lēmums) apstiprinātais zemes ierīcības projekts paredz nekustamā īpašuma “Mežlejas”, Kadaga, Ādažu pag., Ādažu nov. (kadastra Nr.8044 002 0227) zemes vienības ar kadastra apzīmējumu 8044 002 0341 sadalīšanu piecos īpašumos, ar to piesaisti Rododendru un Lāceņu ielai.
2. Lēmuma 6. punkts nosaka, ka pašvaldībai (Servitūta izlietotājs) jānoslēdz līgums ar nekustamā īpašuma “Mežlejas” (kadastra Nr. 8044 002 0227) īpašnieku par reālservitūta ceļa un gājēju ceļa nodibināšanu Lāceņu iela 14 zemes vienībai atbilstoši zemes ierīcības projektam.
3. Saskaņā ar Zemes pārvaldības likuma 15. panta septīto daļu, iekšzemes publiskie ūdeņi paredzēti ikviena brīvai lietošanai un ir publiski pieejami, ja likumos nav noteikts citādi.
4. Lai no pašvaldības īpašuma “Lāceņu iela” nodrošinātu piekļuvi līdz pašvaldības tiesiskajā valdījumā esošajai Gaujas upei, nepieciešams ar līgumu nodibināt ceļa servitūtu nekustamajā īpašumā “Lāceņu iela 16” (Kalpojošais īpašums) par labu īpašuma “Gaujas upe” zemes vienībai ar kadastra apzīmējumu 80440040279 (Valdošais īpašums).
5. Lēmumā 6. punktā kļūdaini norādīts, ka līgums par reālservitūta ceļa un gājēju ceļa nodibināšanu slēdzams ar Lāceņu iela 14 zemes vienības īpašnieku. Līdz ar to, saskaņā ar faktisko situāciju, reālservitūta ceļa un gājēju ceļa nodibināšanas līgums jānoslēdz ar nekustamā īpašuma Lāceņu iela 16, Kadaga, Ādažu pag., Ādažu nov., kadastra Nr. 80440020366 (turpmāk - Īpašums) īpašnieku.
6. Īpašuma tiesības uz Īpašumu, kas atdalīts no nekustamā īpašuma “Mežlejas”, ir reģistrētas […] 05.06.2023. Rīgas rajona tiesas Ādažu pagasta zemesgrāmatas nodalījumā Nr.100000685976.
7. Civillikums nosaka:
   1. 1156. panta 3. punkts - ar ceļa servitūtu var piešķirt tiesību uz braucamo ceļu;
   2. 1231. pants - servitūtus cita starpā nodibina ar līgumu;
   3. 1232. pants - tikai īpašnieks ar līgumu var iegūt nekustamam īpašumam par labu servitūtu vai arī viņu ar to apgrūtināt;
   4. 1235. pants - no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem tikai pēc servitūta ierakstīšanas zemesgrāmatās; līdz tam laikam viņu starpā pastāv vienīgi personiska saistība, kuras ierakstīšanu zemesgrāmatās var tomēr prasīt katra puse, ja vien izpildīti visi citi servitūtam nepieciešamie noteikumi.

Pamatojoties uz Pašvaldību likuma 10. panta 16. punktu, 73. panta pirmo daļu, Zemes pārvaldības likuma 15. panta septīto daļu, Civillikuma 1156. panta 3. punktu, 1231., 1232. un 1235. pantu, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Slēgt uz nenoteiktu laiku līgumu par ceļa un gājēju ceļa reālservitūta nodibināšanu ar nekustamā īpašuma Lāceņu iela 16, Kadaga, Ādažu pag., Ādažu nov. (kadastra Nr. 8044 002 0366, zemes vienības kadastra apzīmējums 8044 002 0364) īpašnieku […], personas kods […], par labu Ādažu novada pašvaldībai piekritīgā nekustamā īpašuma “Gaujas upe”, Ādažu pag., Ādažu nov., zemes vienībai ar kadastra apzīmējumu 8044 004 0279, saskaņā ar grafisko pielikumu ceļa servitūta līgumam (pielikums Nr. 1).
2. Noteikt ceļa servitūtu raksturojošus lielumus: ceļa platums 5,00 m (līdz īpašumam Lāceņu iela 25 , kadastra apz. 80440020342), 3,00 m līdz īpašumam “Stāvkrasti” (kadastra apz. 8044 004 0084), 1,5 m līdz Gaujas upes zemes vienībai ar kadastra apz. 80440040279, ceļa garums pa asi 187,7 m, un zemes platība, uz kuru nodibināma servitūta tiesība, ir 498 m2 (0,0498 ha).
3. Centrālās pārvaldes Juridiskajai un iepirkumu nodaļai līdz 2023. gada 15. oktobrim sagatavot parakstīšanai ceļa reālservitūta servitūta līguma projektu.
4. Pilnvarot pašvaldības domes priekšsēdētāju parakstīt 1. punktā noteikto līgumu.
5. Gadījumā, ja lēmuma 3. punktā minētais līgums netiek noslēgts 3 (trīs) mēnešu laikā, skaitot no šī lēmuma pieņemšanas dienas, celt prasību tiesā par lēmuma 1. un 2. punktos minētā ceļa servitūta nodibināšanu.
6. Visus ar ceļa servitūta reģistrēšanu Rīgas rajona tiesā (zemesgrāmatā) saistītos izdevumus apmaksāt no Centrālas pārvaldes Nekustamā īpašuma nodaļas 2023. gada budžeta tāmes līdzekļiem, ar iespējamo tiesvedību saistītos izdevumus (valsts nodeva u.c.) segt no pašvaldības budžeta līdzekļiem.
7. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

JIN, GRN, NĪN, IDR - @